hu hu hu hu hu hu hu hu hu hu hu hu hu hu hu es es hu hu gl hu hu ru hu hu hu hu hu hu hu hu hu hu hu hu hu hu hu hu hu hu hu de hu hu hu en en hu en hu en cs de hu hu fr hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ar arz ca da de es fi fr hi it nl nb pl pt ru sl sv vi hu hu hu hu hu hu hu hu hu hu
Királyok völgye 11 – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2022. július 30.
Ugrás a navigációhoz Ugrás a kereséshez
é. sz. 25° 45′ 00″, k. h. 32° 36′ 52″25.75, 32.6143
A Wikimédia Commons tartalmaz Királyok völgye 11 témájú médiaállományokat.
A sír sematikus képe
A Királyok völgye 11 (KV11) egy egyiptomi sír a Királyok völgye keleti völgyében, a fő vádiban. A XIX. dinasztia legnagyobb fáraója, III. Ramszesz sírja. Eredetileg apja, Széthnaht számára kezdték el építeni, de a harmadik folyosó után abbahagyták az építkezést, mikor véletlenül behatoltak Amenmessze közeli sírjába, a KV10-be.[1] Széthnaht számára ezután a KV14 sír készült el. A KV11 építését később más tengelyen folytatták III. Ramszesz számára, mikor az eredetileg neki szánt sír, a KV3 építését a rossz sziklaminőség miatt abba kellett hagyni.[2]
A sír az ókor óta nyitva áll. Ismert Bruce-sír néven is (James Bruce után, aki 1768-ban járt a sírban), és Hárfások sírja néven is (mert a sírban két vak hárfást is ábrázolnak).
Elhelyezkedése az ókor óta ismert. A sírt feltérképezte Richard Pococke, James Bruce és James Burton, leírta James Bruce, a napóleoni expedíció, Robert Hay, a francia-toszkán expedíció, Karl Richard Lepsius és Marek Marciniak is. Giovanni Battista Belzoni 1816-ban és 1819-ben ásatott itt, ő távolította el a szarkofágot a sírból. 1895-ben a Service des Antiquités tárta fel a sírt.[1]
A sír egyenes tengelyű, 188,11 m hosszú, területe 726,33 m². A korszak sírjaihoz hasonlóan egyenes tengelyű, bár a második folyosó után a tengelyt az eredetivel párhuzamosan eltolták, mert az építés során véletlenül betörtek a szomszédos sírba. A bejáratot két folyosó követi, az elsőnek két, a másodiknak nyolc mellékkamrája nyílik szimmetrikusan. A harmadik folyosó építésének kezdetekor törtek be a KV10 sír tetejébe, ezért az építkezéssel felhagytak, és csak akkor folytatták, mikor a sírt átalakították III. Ramszesz számára. Ekkor a jobboldali falat továbbvésték nyugat felé, kamrát alakítva ki ezzel, melynek délnyugati végéből indult ki az újabb folyosó, mely enyhe szöget zárt be az eredeti folyosókkal, és talaja felfelé emelkedik, hogy ne ütközzön az alatta lévő sírba. Az ezt követő kamrától, melyben az akna található, a sír tengelye ismét párhuzamos az eredeti tengellyel. Az aknát egy négyoszlopos, egy nyugati mellékkamrával rendelkező folyosó követi, majd egy újabb folyosó és egymás után két, négyszögletes alaprajzú kamra. Ezt követi a nagyméretű sírkamra, melyben nyolc oszlop található, a sír tengelyére merőleges elrendezésben, a kamra sarkaiban pedig egy-egy mellékkamra. A sírkamrán túl még három kisebb kamrában folytatódik a sír.[1]
A síron állagmegőrző munkálatokat végeztek és látogathatóvá tették, a díszítést üveglapok fedik, a sírban fa padlón lehet közlekedni.[1]
A sír díszítése festett mélydomborműves. A sírkamra és az ezt követő kamrák díszítése komoly vízkár miatt sérült.[1]
↑ a b c d e Theban Mapping Project: KV11. [2011. március 1-i dátummal az eredetiből archiválva]. (Hozzáférés: 2019. október 7.)
↑ Gabriele Höber-Kamel: KV11 – das Haus der Ewigkeit für Ramses III. Berlin 2005, p. 24.
Ez a szócikk részben vagy egészben a KV11 című német Wikipédia-szócikk fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
Reeves, N & Wilkinson, R.H. The Complete Valley of the Kings, 1996, Thames and Hudson, London.
Siliotti, A. Guide to the Valley of the Kings and to the Theban Necropolises and Temples, 1996, A.A. Gaddis, Cairo.
Theban Mapping Project: KV11
A Királyok völgye sírjai
KV1 • KV2 • KV3 • KV4 • KV5 • KV6 • KV7 • KV8 • KV9 • KV10 • KV11 • KV12 • KV13 • KV14 • KV15 • KV16 • KV17 • KV18 • KV19 • KV20 • KV21 • KV22 • KV23 • KV24 • KV25 • KV26 • KV27 • KV28 • KV29 • KV30 • KV31 • KV32 • KV33 • KV34 • KV35 • KV36 • KV37 • KV38 • KV39 • KV40 • KV41 • KV42 • KV43 • KV44 • KV45 • KV46 • KV47 • KV48 • KV49 • KV50 • KV51 • KV52 • KV53 • KV54 • KV55 • KV56 • KV57 • KV58 • KV59 • KV60 • KV61 • KV62 • KV63 • KV64 • KV65
A Királyok völgye sírjainak listája • Királynék völgye • A Királynék völgye sírjainak listája • Thébai sírok listája • Dejr el-Bahari-i rejtekhely
A lap eredeti címe: „https://hu.wikipedia.org/w/index.php?title=Királyok_völgye_11&oldid=25136705”
Wikidata koordinátákat használó lapok
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. július 30., 18:24
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.